OLAF’s deltagelse i et JIT aftalt mellem de kompetente judicielle myndigheder i [medlemsstater] den [dato] OLAF deltager i en bistands-, ekspertise- og koordinationskapacitet (hvis det er aftalt) i JIT’et. Denne deltagelse finder sted på de betingelser, der er fastsat i denne ordning, og som fastsat i de gældende EU-instrumenter. Deltagere Følgende personer fra OLAF deltager i JIT’et: Navn Funktion OLAF meddeler skriftligt de øvrige parter i JIT’et om enhver tilføjelse til eller fjernelse fra ovennævnte liste over personer. Særlige ordninger vedrørende OLAF’s deltagelse 1. Principper for deltagelse 1.1. OLAF-ansatte, der deltager i JIT’et, bistår med at indsamle bevismateriale og yder ekspertise til holdmedlemmerne i overensstemmelse med OLAF-lovgivningen og i overensstemmelse med national ret i den medlemsstat, hvor holdet opererer. 1.2. De OLAF-ansatte, der deltager i JIT’et, arbejder under vejledning af holdets leder eller ledere, jf. punkt [indsæt relevant punkt] i aftalen, »JIT-lederne«, og yder den bistand og ekspertise, der er nødvendig for at nå JIT’ets mål og opfylde dets formål som fastlagt af holdets leder eller ledere. 1.3. OLAF-ansatte har ret til ikke at udføre opgaver, som de anser for at være i strid med deres forpligtelser i henhold til OLAF-lovgivningen. I sådanne tilfælde underretter den pågældende OLAF-ansatte generaldirektøren for OLAF eller en repræsentant herom. OLAF rådfører sig med holdets leder(e) med henblik på at finde en gensidigt tilfredsstillende løsning. 1.4. OLAF-ansatte, der deltager i JIT’et, må ikke foretage tvangsindgreb. Deltagende OLAF-ansatte kan dog under holdlederens eller -ledernes vejledning være til stede under JIT’ets operationelle aktiviteter for at yde rådgivning og bistand på stedet til de medlemmer af holdet, der foretager tvangsindgreb, forudsat at der ikke er nogen retlige begrænsninger på nationalt plan dér, hvor holdet opererer. 2. Type af bistand 2.1. Deltagende OLAF-ansatte stiller den samlede vifte af OLAF’s bistandstjenester til rådighed i overensstemmelse med OLAF-lovgivningen, for så vidt det er nødvendigt eller ønsket. Dette omfatter ydelse af operationel og teknisk bistand og ekspertise til strafferetlig efterforskning samt tilvejebringelse og verifikation af oplysninger, herunder kriminaltekniske data og analytiske rapporter. 2.2. OLAF-ansatte, der deltager i JIT’et, kan bistå i forbindelse med alle aktiviteter, navnlig ved at yde administrativ, dokumentationsmæssig og logistisk støtte, strategisk, teknisk og kriminalteknisk støtte samt taktisk og operationel ekspertise og rådgivning til medlemmerne af JIT’et som krævet af holdlederen eller -lederne. 3. Adgang til OLAF’s informationsbehandlingssystemer 3.1. OLAF-ansatte kan kontakte medlemmer af JIT’et direkte og i overensstemmelse med OLAF-lovgivningen give medlemmer og udstationerede medlemmer af JIT’et oplysninger fra relevante sager i OLAF’s sagsforvaltningssystem. Betingelserne og begrænsningerne for anvendelse af disse oplysninger skal overholdes. 3.2. Oplysninger, der indhentes af OLAF-ansatte, mens de deltager i JIT’et, kan med samtykke fra og på ansvar af den medlemsstat, der har givet oplysningerne, indgå i de relevante sager i OLAF’s sagsforvaltningssystem. 4. Omkostninger og udstyr 4.1. Den medlemsstat, hvor der gennemføres efterforskningsforanstaltninger, er ansvarlig for at stille det tekniske udstyr (kontorudstyr, indkvartering, telekommunikation osv.) til rådighed, der er nødvendigt for udførelsen af opgaverne, og afholder de påløbne omkostninger. Denne medlemsstat stiller også kontorkommunikationsudstyr og andet teknisk udstyr til rådighed, der er nødvendigt for (krypteret) udveksling af data. Omkostningerne afholdes af den pågældende medlemsstat. 4.2. OLAF afholder de påløbne omkostninger som følge af OLAF-ansattes deltagelse i JIT’et. Dato/underskrift 1 Som oprettet ved Kommissionens afgørelse 1999/352/EF, EKSF, Euratom af 28. april 1999 om oprettelse af Det Europæiske Kontor for Bekæmpelse af Svig (OLAF), senest ændret ved afgørelse (EU) 2015/512 af 25. marts 2015, og som bemyndiget ved Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF), og Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser (i det følgende benævnt »OLAF-lovgivningen«).